Toshkentda “Yil imomi” aniqlandi (video)

12-dekabr kuni poytaxtdagi “Shayx Muhammad Sodiq Muhammad Yusuf” majmuasida O‘zbekiston musulmonlari idorasi tomonidan har yili an’anaviy ravishda o‘tkazib kelinayotgan “Eng ma’rifatli imom” ko‘rik-tanlovining yakuniy bosqichi bo‘lib o‘tdi. Bu haqda din ishlari bo‘yicha qo‘mita matbuot xizmati xabar berdi.

Tanlovdan ko‘zlangan asosiy maqsad bugungi kun talablariga javob beradigan, ilmiy salohiyatga ega, tashabbuskor, ilg‘or fikrli, zamonaviy axborot texnologiyalaridan foydalana oladigan va keng xalq ommasiga o‘z fikrini yetkazish qobiliyatiga ega bo‘lgan eng iqtidorli, faol imomlarni aniqlash va qo‘llab-quvvatlashdir.
Tanlovning hal qiluvchi — respublika bosqichida Qoraqalpog‘iston Respublikasi, Toshkent shahri va viloyat bosqichi g‘oliblari ishtirok etdi.
Ishtirokchilarning Qur’oni karim qiroati va tafsiri, aqoid, fiqh ilmi, ijtimoiy-ma’naviy yo‘nalishdagi bilimlari hakamlar hay’ati tomonidan baholab borildi. Shuningdek, ular yil davomida amalga oshirilgan ishlari, OAVdagi ishtiroki, targ‘ibot tadbirlari bo‘yicha taqdimot qildi.
Yakuniy natijalarga ko‘ra quyidagi ishtirokchilar yuqori o‘rinlarni qo‘lga kiritdi:
Shuningdek, yil davomida faol xizmat ko‘rsatgan, fidoiy va o‘z ishida namuna ko‘rsatgan imomlar quyidagi yo‘nalishlarda taqdirlandi:
G‘olib va sovrindorlarga tanlovning maxsus diplomi va statuetkalari hamda “Vaqf” xayriya jamoat fondining qimmatbaho sovg‘alari va pul mukofotlari topshirildi.